Kirsti Eskelinen

Kirsti Annikki Eskelinen-Liukkonen (s. 31. joulukuuta 1948 Nurmeksen maalaiskunta) on suomalainen diplomaatti. Hän oli suurlähettiläs Suomen Turkin suurlähetystössä Ankarassa vuosina 2008Uusi suurlähettiläs. Ulkoasiainministeriö 29.8.2008. Viitattu 7.4.2017 – 2012Historia. Suomen suurlähetystö Ankara  4.12.2013. Viitattu 7.4.2017. Hän oli Suomen suurlähettiläs Riiassa, Latviassa 2000–2004 ja sen jälkeen hän oli ulkoministeriön itäosaston johdossa vuoteen 2008. Hän aloitti ulkoministeriön palveluksessa vuonna 1973.Kirsti Eskelinen itäosaston johtoon. Ulkoasiainministeriö  11.8.2004. Viitattu 7.4.2017

Eskelinen kirjoitti ylioppilaaksi Lieksan yhteislyseossa 1967 ja valmistui filosofian kandidaatiksi Helsingin yliopistosta 1973, lisäksi hän on suorittanut maanpuolustuskurssin 1995. 

Eskelinen on ollut ministerinä Britannian suurlähetystössä, Lontoossa sekä monenkeskisen kehitysyhteistyön linjanjohtajana kotimaassa ulkoministeriössä. Hän on työskennellyt kotimaassa eri tehtävissä ulkoministeriön poliittisella, kauppapoliittisella ja kehitysyhteistyöosastolla sekä YK:n pysyvissä edustustoissa New Yorkissa ja Genevessä. Vuosina 1986–1989 hän toimi Suomen Punaisen Ristin kansainvälisen osaston päällikkönä.

 Lähteet 

Luokka:Suomen suurlähettiläät
Luokka:Elävät henkilöt
Luokka:Vuonna 1948 syntyneet